Mandat

Fagråd for geriatri i Helse Bergen HF, Haukeland universitetssjukehus (heretter Helse Bergen) skal være en pådriver for koordinert gjennomføring av nødvendige tiltak i sykehuset for å øke kvaliteten på tilbudet til eldre og skrøpelige pasienter med sammensatte lidelser.

Bakgrunn

Eldre pasienter vil utgjøre en stadig større del av pasientgrunnlaget for Helse Bergen i årene framover. Selv om flere eldre vil holde seg friske inn i alderdommen, er det grunn til å tro at gruppen vil ha økt behov for spesialisthelsetjenester. Det vil bli flere eldre pasienter med sammensatte lidelser, og mange vil oppleve redusert hjernefunksjon, redusert syn og hørsel, psykiske vansker og rusrelaterte lidelser.

Ett av tiltakene i Utviklingsplan 2035 for Helse Bergen er å bedre tilbudet til eldre pasienter med sammensatte lidelser. Målet er at sykehuset yter tilpassede spesialisthelsetjenester av god kvalitet til denne pasientgruppen, med særlig oppmerksomhet på gode overganger i forløpene.

Alle kliniske enheter i Helse Bergen som behandler voksne pasienter må ta ansvar for å styrke den grunnleggende kompetansen i geriatri i egen enhet ved å benytte interne kompetansehevende kurs og videreutdanningstilbud for sine medarbeidere.

Fagråd for geriatri skal bidra til at satsingen blir koordinert og virksom.

Oppgaver

Fagråd for geriatri skal være et rådgivende organ for administrerende direktør og ha som overordnet oppgave er å understøtte Helse Bergen sin satsing på kompetanseutvikling og et helhetlig og koordinert helsetilbud til eldre pasienter med sammensatte lidelser. I dette ligger også å bidra til god brukerorientering og god samhandling med kommunehelsetjenesten.

Fagråd for geriatri skal:

Bidra til å bygge opp kompetanse i geriatri for alle relevante yrkesgrupper gjennom samarbeid med relevante sykehusavdelinger, utdanningssektoren og andre samarbeidsparter

Utarbeide sentral kompetanseplan innen grunnleggende geriatri

Utarbeide interne opplæringstiltak og undervisningsopplegg

Gjøre tilgjengelig kunnskapsbaserte tiltak fra andre sykehus

Identifisere behov for retningslinjer/fagprosedyrer og i samarbeid med relevante fagfolk utarbeide slike

Bidra til implementering av det akuttgeriatriske forløpet

Utarbeide forslag til endringer som må gjøres for at avdelinger kan ivareta denne pasientgruppen sine særlige behov

Velge ut, og eventuelt utvikle, et sett med struktur-, prosess- og kvalitetsindikatorer og gjennomføre målinger på tilbudet til geriatriske pasienter

Arbeide langsiktig mot et mål om samlokalisering av sykehusets tilbud til geriatriske pasienter der det er hensiktsmessig

Sammensetning

Fagråd for geriatri skal være sammensatt av representanter med interesse for fagfeltet og relevant faglig bakgrunn fordelt på ulike yrkesgrupper og fra ulike nivå 2-enheter, inklusive Voss sjukehus.

Fagrådet er sammensatt av minst:

en brukerrepresentant

en ergoterapeut

en fysioterapeut

en helsefagarbeider

to leger hvorav minst én ferdig spesialist i geriatri

to sykepleiere

Leder utnevnes av fagdirektør.

Funksjonstiden er fire år med mulighet for forlengelse.

Nye medlemmer oppnevnes av fagdirektør etter innspill fra fagrådet.

Organisering

Fagråd for geriatri er opprettet av administrerende direktør, og rapporterer til fagdirektør på vegne av administrerende direktør.

Det skal holdes minst fire møter per år, og utarbeides en årlig rapport for fagrådet sin aktivitet.

Seksjon for kompetanseutvikling har sekretariatsfunksjonen og ansvar for å kalle inn til møter, forberede saker, føre referat fra møtene og bidra til at arbeidet blir fulgt opp.

Fagrådets aktivitet gjøres kjent på Innsiden her: Helse Bergen Innsiden - Fagråd for geriatri (helse-bergen.no)

Referanser

Interne referanser

1.1.7.1-20	Rapport: Behov for, bygging og organisering av geriatrisk kompetanse på Haukeland universitetssjukehus

Vedlegg

Forankring

Vedtatt i første møte i Fagråd for geriatri.

Endringer siden forrige versjon

Første versjon av dokumentet.